# ***HVALNICE BOGU NAJVIŠJEMU***

1Ti si svet, Gospod Bog,
Ti edini, ki delaš čudeže (prim. Ps 71,19;76,15;85,10; Lk 1,49).
2Ti si močan.
Ti si velik (prim. Ps 85,10).
Ti si najvišji.
Ti si vsemogočni kralj,
ti, sveti Oče (Jn 17,11),
kralj nebes in zemlje (Mt 11,25; Lk 10,21).
3Ti si trojstven in eden,
Gospod, Bog bogov (prim. Ps 135,2).
Ti sam si dobrota,
vsa dobrota,
najvišja dobrota,
Gospod Bog, živi in resnični (prim. 1 Tes 1,9).
4Ti si ljubezen, nesebična ljubezen (prim. 1 Jn 4,8,16).
Ti si modrost.
Ti si ponižnost.
Ti si potrpežljivost (Ps 70,5).
Ti si lepota.
Ti si blagost.
Ti si varnost.
Ti si spokojnost.
Ti si veselje.
Ti si naše upanje in radost.
Ti si pravičnost.
Ti si zmernost.
Ti si vse naše bogastvo
do zadostnosti.
5Ti si lepota.
Ti si krotkost.
Ti si zavetje (Ps 30,5).
Ti si naš varuh in branitelj.
Ti si pogumnost.
Ti si osvežitev.
6Ti si naše upanje.
Ti si naša vera.
Ti si naša ljubezen.
Ti si vsa naša sladkost.
Ti si naše večno življenje,
veliki in čudoviti Gospod,
vsemogočni Bog,
usmiljeni Odrešenik! - Amen.